CELEX: 62008TN0495
Language: et
Date: 2008-11-14 00:00:00
Title: Kohtuasi T-495/08: 14. novembril 2008 esitatud hagi — Ryanair versus komisjon

7.2.2009   
            
            
               ET
            
            
               Euroopa Liidu Teataja
            
            
               C 32/41
            
         14. novembril 2008 esitatud hagi — Ryanair versus komisjon
   (Kohtuasi T-495/08)
   (2009/C 32/79)
   Kohtumenetluse keel: inglise
   Pooled
   
      Hageja: Ryanair Ltd (Dublin, Iirimaa) (esindajad: E. Vahida, I. Metaxas-Maragkidis)
   
      Kostja: Euroopa Ühenduste Komisjon
   Hageja nõuded
   
               —
            
            
               Tunnistada vastavalt EÜ artiklitele 230 ja 231 tühiseks komisjoni otsus, millega jäeti vaikimisi rahuldamata hageja 25. juuni 2008. aasta taotlus tutvuda dokumentidega, ja komisjoni 8. oktoobri 2008. aasta otsus, millega keelduti andmast juurdepääsu samadele dokumentidele;
            
         
               —
            
            
               teise võimalusena tunnistada vastavalt EÜ artiklitele 230 ja 231 tühiseks komisjoni 8. oktoobri 2008. aasta otsus, millega keelduti andmast juurdepääsu dokumentidele, millega tutvumist hageja taotles 25. juuni 2008. aasta taotluses;
            
         
               —
            
            
               mõista hageja menetlusega seotud kohtukulud välja komisjonilt ja
            
         
               —
            
            
               võtta mis tahes edasisi meetmeid, mida Euroopa Kohus peab vajalikuks.
            
         Väited ja peamised argumendid
   Hageja taotleb hagiavalduses komisjoni otsuse, millega jäeti vaikimisi rahuldamata hageja poolt määruse nr 1049/2001 (1) alusel esitatud taotlus tutvuda dokumentidega, mis puudutavad riigiabimenetlust seoses oletatava riigiabiga, mida anti Alghero lennujaama käitajaga sõlmitud lepinguga, tühistamist. Nimetatud otsusele järgnes 8. oktoobri 2008. aasta selgesõnaline otsus. Hageja taotleb käsitletavas asjas teise võimalusena nimetatud selgesõnalise otsuse tühistamist.
   Hageja esitatud õigusväited on identsed kohtuasjas T-494/08 Ryanair vs. komisjon esitatutega.
   
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).